
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC




	Bucureşti,
	09.02.2009

	Nr.
	26/2856


Către 

BIROUL PERMANENT AL

CAMEREI DEPUTATILOR



Vă înaintăm, alăturat, Raportul suplimentar asupra propunerii legislative de modificare şi completare a Legii nr.393 din 28/09/2004 privind Statutul aleşilor locali, trimisă Comisiei pentru administraţie publică, amenajarea teritoriului şi echilibru ecologic pentru dezbatere în fond, cu adresa nr.Pl-x 423 din 17 iunie 2008.
PREŞEDINTE,

Sulfina BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA 

TERITORIULUUI ŞI ECHILIBRU ECOLOGIC

	Bucureşti,
	09.02. 2009

	Nr.
	26/2856 


RAPORT   SUPLIMENTAR 
asupra propunerii legislative de modificare şi completare a Legii nr.393 din 28/09/2004 privind Statutul aleşilor locali


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii în fond, cu propunerea legislativă de modificare şi completare a Legii nr.393 din 28/09/2004 privind Statutul aleşilor locali, trimisă  cu adresa nr.Pl-x 423 din 17 iunie 2008.


Pentru  propunerea legislativă  a fost întocmit Raportul nr.26/2856 din 15 septembrie 2008, prin care s-a propus respingerea acesteia.



Plenul Camerei Deputaţilor a hotărât, în şedinţa din 15 octombrie 2008, ca propunerea legislativă şi Raportul aferent să fie retrimise Comisiei sesizate în fond, în vederea reexaminării şi elaborării unui raport suplimentar.


Propunerea legislativă şi Raportul aferent au fost dezbătute şi analizate în fond, în şedinţa din 27 ianuarie 2009.

La întocmirea raportului Comisia a avut în vedere:

· avizul favorabil al Consiliului Legislativ (nr.227/03.03.2008);

· avizul negativ al Comisiei pentru muncă şi protecţie socială (nr.27/244 din 2 septembrie 2008);

· punctul de vedere al Guvernului nr.593 din 09.03.2008. Guvernul nu susţine adoptarea acestei iniţiative legislative.



Propunerea legislativă a fost respinsă de Senat în şedinţa din 3 iunie 2008.


Camera Deputaţilor este Cameră decizională, potrivit prevederilor art.75 din Constituţia României,republicată, şi ale art.92 din Regulamentul Camerei Deputaţilor, republicat.


Propunerea legislativă are ca obiect de reglementare modificarea şi completarea art.34 din Legea nr.393/2004 privind Statutul aleşilor locali, cu modificările şi completările ulterioare, în sensul majorării cuantumului indemnizaţiei lunare cuvenite potrivit legii aleşilor locali, în scopul evitării dezinteresului acestora faţă de şedinţele consiliilor sau comisiilor cât şi pentru implicarea lor motivată în rezolvarea problemelor comunităţilor locale.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, respingerea propunerii legislative, motivat de faptul că, prin această intervenţie legislativă, iniţiatorul nu a precizat sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României,republicată, care prevede că „Nici o cheltuială bugetară nu poate fi aprobată fără stabilirea sursei de finanţare”, iar în acelaşi sens art.14 alin.(5) din Legea nr.273/2006 privind finanţele publice locale, cu modificările şi completările ulterioare.

Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 22 deputaţi.


La dezbaterea propunerii legislative a participat, ca invitat, în conformitate cu prevederile art.54 şi 55 din Regulamentul Camerei Deputaţilor,republicat, domnul Radu Stancu – secretar de stat la Ministerul Administraţiei şi Internelor.


Raportul Comisiei a fost adoptat cu unanimitate de voturi.


În urma dezbaterilor şi a opiniilor exprimate de invitat, membrii Comisiei pentru administraţie publică, amenajarea teritoriului şi echilibru ecologic, au hotărât, în unanimitate, menţinerea raportului iniţial de respingere a propunerii legislative de modificare şi completare a Legii nr.393 din 28/09/2004 privind Statutul aleşilor locali.


În raport de obiectul şi conţinutul său, propunerea legislativă face parte din categoria legilor organice.

PREŞEDINTE,


SECRETAR,

       Sulfina BARBU
 Mihai Cristian Apostolache

Întocmit,
Consilier parlamentar:

Sofia CHELARU

Pl.x 423/200
N  O  T  Ă


În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii în fond, cu propunerea legislativă de modificare şi completare a Legii nr.393 din 28/09/2004 privind Statutul aleşilor locali, trimisă  cu adresa nr.Pl-x 423 din 17 iunie 2008.

Pentru  propunerea legislativă  a fost întocmit Raportul nr.26/2856 din 15 septembrie 2008, prin care s-a propus respingerea acesteia.



Plenul Camerei Deputaţilor a hotărât, în şedinţa din 15 octombrie 2008, ca propunerea legislativă şi Raportul aferent să fie retrimise Comisiei sesizate în fond, în vederea reexaminării şi elaborării unui raport suplimentar.

Propunerea legislativă şi Raportul aferent au fost dezbătute şi analizate în fond, în şedinţa din 27 ianuarie 2009.
La întocmirea raportului Comisia a avut în vedere:


- avizul favorabil al Consiliului Legislativ;


- avizul negativ al Comisiei pentru muncă şi protecţie socială;


- Guvernul nu susţine adoptarea acestei iniţiative legislative.


Propunerea legislativă a fost respinsă de Senat în şedinţa din 3 iunie 2008.

Camera Deputaţilor este Cameră decizională, potrivit prevederilor art.75 din Constituţia României,republicată, şi ale art.92 din Regulamentul Camerei Deputaţilor, republicat.


Propunerea legislativă are ca obiect de reglementare modificarea şi completarea art.34 din Legea nr.393/2004 privind Statutul aleşilor locali, cu modificările şi completările ulterioare, în sensul majorării cuantumului indemnizaţiei lunare cuvenite potrivit legii aleşilor locali, în scopul evitării dezinteresului acestora faţă de şedinţele consiliilor sau comisiilor cât şi pentru implicarea lor motivată în rezolvarea problemelor comunităţilor locale.

Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, respingerea propunerii legislative, motivat de faptul că, prin această intervenţie legislativă, iniţiatorul nu a precizat sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României,republicată, care prevede că „Nici o cheltuială bugetară nu poate fi aprobată fără stabilirea sursei de finanţare”, iar în acelaşi sens art.14 alin.(5) din Legea nr.273/2006 privind finanţele publice locale, cu modificările şi completările ulterioare.

  
Raportul Comisiei a fost adoptat cu unanimitate de voturi.

Comisia pentru administraţie publică, amenajarea teritoriului şi echilibru ecologic, a hotărât, în unanimitate, menţinerea raportului iniţial de respingere a propunerii legislative de modificare şi completare a Legii nr.393 din 28/09/2004 privind Statutul aleşilor locali.



Propunerea legislativă face parte din categoria legilor organice.

